Ur as-yefki ara azal s telqay Murad Irnaten deg yiḍrisen-is, ladɣa ma yella nkenna-t ɣer leṣnaf nniḍen n uglam. Deg tullisin i deg yeglem umaru tafekka n uwadem yella wanida llant tukkisin gar cwiṭ d waṭas meqqrit, maca yella wanida i d-yeglem awadem s yiwen wawal neɣ sin. Aglam n tfekka yezmer ad yili yerza akk tafekka n uwadem maca daɣen yezmer ad d-yelhi ḥaca d yiwen uḥric n tfekka.